বাংলাদেশের ইতিহাসসেরা অধিনায়ক মাশরাফী বিন মোর্ত্তজার বিদায় আবেগাপ্লুত করে তুলেছে দেশবাসীকে। এমন মুর্হূতে সামাজিক যোগাযোগমাধ্যমে ম্যাশ দিয়েছেন এক আবেগঘন স্ট্যাটাস।
লিখেছেন,‘শেষ বেলায় ভুলে যেও অভিমান।
শনিবার রাতে মাশরাফী বিন মোর্ত্তজা নিজের ভেরিফাইড ফেসবুক পেজে এ স্ট্যাটাস লেখেন । মুহূর্তেই মাশরাফির স্ট্যাটাসটি শেয়ারের পর শেয়ার হয়েছে। একই সঙ্গে ভক্তদের অসংখ্য লাইক এবং কমেন্টে ভরে যাচ্ছে কমেন্ট বক্স।
মাশরাফি বিন মোর্ত্তজার ভেরিফাইড ফেসবুক পেজের স্ট্যাটাস
গত বৃহস্পতিবার জিম্বাবুয়ের বিপক্ষে তৃতীয় ওয়ানডে দিয়ে বাংলাদেশ দলের অধিনায়কত্ব ছেড়েছেন মাশরাফী। অধিনায়ক হিসেবে বিদায়ী ম্যাচের শেষে সতীর্থদের থেকে পেয়েছেন অন্যরকম সংবর্ধনা। ম্যাচ শেষে সতীর্থরা সারা মাঠ কাঁধে নিয়ে ঘুড়িয়েছেন। সেসময় সবার গায়ে ছিল মাশরাফীর নাম, জার্সি নাম্বার ছিল ‘২’। মাঠে যেনো তখন সবাই মাশরাফী। এছাড়া সবার জার্সির সামনে ইংরেজিতে লেখা ছিল ‘Thank You Captain’।
জিম্বাবুয়ের বিপক্ষে সেদিন ১২৩ রানের বড় ব্যবধানে জিতে হোয়াইটওয়াশ করে বাংলাদেশ। আর এ ম্যাচ দিয়ে অধিনায়ক হিসেবে ৫০ জয়ের রেকর্ড গড়েন মাশরাফী।